Renderlash

link=//upload.wikimedia.org/wikipedia/commons/thumb/0/01/Render_Types.png/220px-Render_Types.png|thumb| Bitta 3D sahnada qoʻllangan turli xil renderlash usullari
link=//upload.wikimedia.org/wikipedia/commons/thumb/e/ec/Glasses_800_edit.png/220px-Glasses_800_edit.png|thumb| POV-Ray 3.6 yordamida yaratilgan tasvir
Renderlash yoki tasvir yaratish — bu kompyuter dasturi yordamida 2D yoki 3D modeldan fotorealistik yoki fotorealistik boʻlmagan tasvirni yaratish jarayoni. Olingan tasvir render deb ataladi. Bir nechta modellar toʻplangan sahna oʻz ichiga geometrik modellar, tekstura, yorugʻlik va soyalarni olgan holda tasvir yaratiladi. Soʻng, sahna faylidagi maʼlumotlar qayta ishlash uchun renderlash dasturiga uzatiladi va raqamli tasvir yoki rastr grafik tasvir yaratiladi. Render, shuningdek, video tahrirlash dasturida ishlangandan soʻng yakuniy video natijasini ishlab chiqish uchun ham ishlatiladi.

Renderlash 3D kompyuter grafikasining asosiy sohalaridan biri boʻlib, amalda u kompyuter grafikasi bilan bogʻlangan. Bu modellar va animatsiyalarning yakuniy tasvirini yaratuvchi soʻnggi muhim qadamdir. 1970-yillardan boshlab kompyuter grafikasining murakkablashuvi bilan u yanada dolzarb mavzuga aylandi.

Renderlash arxitektura, videooʻyinlar, simulyatorlar, kino va televideniye vizual effektlarida qoʻllanadi, ularning har biri turli xil xususiyatlar va texnikaviy usullardan foydalanadi. Foydalanish uchun turli xil render qiluvchi dasturlar mavjud. Baʼzilari kattaroq modellashtirish va animatsiya ishlar uchun ishlatiladi, baʼzilari kichik loyihalarda. Render qiluvchi dastur yorugʻlik fizikasi, vizual idrok etish, matematika va dasturiy taʼminotni ishlab chiqish kabi koʻplab fanlarga asoslangan puxta ishlab chiqilgan dasturlardir.

 Qoʻllanilishi 
Kino animatsiyalari uchun bir nechta tasvirlar (kadrlar) render qilinishi va ushbu turdagi animatsiyani yaratishga qodir boʻlgan dasturda barcha tasvirlar bitta yagona animatsiya hosil qilinishi kerak. 3D tasvirlarni tahrirlash das bu kabi animatsiyani amalga oshirishi mumkin.

 Xususiyatlari 

 Soyalar hosil qilish — yorugʻlik fizikasiga asoslangan holda kerakli qismlarda soya hosil qilish
 Tekstura — render qilinayotgan model yoki kadrlarda material (tekstura) qoʻllash usuli
 Bump-tekstura — modelning kerakli yuza (sirt)larida kichik oʻlchamdagi burmalarni simulyatsiya qilish usuli
 Fokus — tiniq boʻlmagan kadrlar bilan ishlash
 Soyalar — yorugʻlikka toʻsqinlik qiluvchi taʼsir
 Kichik soyalar — qisman xiralashgan yorugʻlik idan kelib chiqadigan oʻzgaruvchan qorongʻulik
 Refleksiya — oynaga oʻxshash yoki juda shaffof aks hosil qilinishi
 Shaffoflik (optika) — qattiq jismlar orqali yorugʻlikning sinib oʻtishi
 Shaffoflik — yorugʻlikning qattiq jismlar orqali juda tarqoq oʻtishi
 Sinishi — shaffoflik bilan bogʻliq boʻlgan yorugʻlikning egilishi
 Difraksiya — nurni buzadigan obyekt yoki diafragma orqali oʻtadigan yorugʻlikning egilishi, tarqalishi va interferensiyasi
 Bilvosita yoritish — toʻgʻridan-toʻgʻri yorugʻlik manbasidan emas, balki boshqa sirtlardan qaytadigan yorugʻlik bilan yoritilgan yuzalar
 Kaustiklar (bilvosita yoritish usuli) — yorugʻlikni yorqin obyektdan aks ettirish yoki shaffof obyekt orqali yorugʻlikni fokuslash, boshqa obyektda yorqin ranglarni yaratish
 Fokus yaratish — obyektlar fokuslanayotgan obyekt oldida yoki orqasida (juda uzoqda boʻlsa), xira yoki fokus bilan koʻrinadi
 Harakat xiralashishi — yuqori tezlikdagi harakat yoki kamera harakati tufayli harakatlanayotgan obyektlar fokus bilan koʻrinadi
 Fotorealistik boʻlmagan renderlash — rasm yoki chizmaga oʻxshatish uchun moʻljallangan sahnalarni badiiy uslubda koʻrsatish

 

Turkum:Axborot texnologiyalari
Turkum:Kompyuter